**Tlačová správa**

Rímskokatolícka cirkev, farnosť sv. Mikuláša, Prešov, eRko, Magis, o.z., Divadlo Alexandra Duchnoviča a dvaja ukrajinskí partneri, TOV „Sonjachna dolina“ z Polyany a FOP LUTAK VOLODIMIRIVNA z Mukacheva realizujú spoločný projekt s názvom **„Priateľstvo a pomoc bez hraníc“**.

Cieľom projektu je znížiť existujúce bariéry cezhraničnej spolupráce. Jedinečnosť projektu je vo vytvorení partnerskej siete na zabezpečenie aktívnej spolupráce partnerov z SK a UA v oblasti rozvoja prihraničného rozvoja.

Medzi hlavné projektové aktivity patria: úvodná konferencia, výmenný pobyt detí na Slovensku, letný tábor pre deti zo Slovenska a Ukrajiny organizovaný na Ukrajine, panel expertov/metodický seminár, slávnostný slovensko – ukrajinský koncert v konkatedrále sv. Mikuláša a záverečná konferencia. V rámci realizácie projektu bude zároveň vykonaná sanácia severnej časti konkatedrály sv. Mikuláša. Hlavným a dlhodobým očakávaným dopadom projektu je vytvorenie nových a podpora existujúcich parnerstiev/sietí, zachovanie kultúrnych a historických špecifík územia, prehlbovanie integrovaného cezhraničného rozvoja a zvýšenie povedomia o prihraničnom regióne.

Projekt je realizovaný od mája 2016 do apríla 2017. Je spolufinancovaný Nórskym finančným mechanizmom a štátnym rozpočtom SR v rámci Programu SK08 – Cezhraničná spolupráca, číslo projektu CBC02/PSK-I/043. Projektový grant predstavuje sumu 73 865 EUR a celkové oprávnené výdavky projektu by nemali presiahnuť sumu 86 900 EUR.

*„Slovensko – Ukrajina: Spolupráca naprieč hranicou“- „Slovakia – Ukraine: Cooperation across the Border“*

[*www.eeagrants.sk*](http://www.eeagrants.sk)

[*www.norwaygrants.sk*](http://www.norwaygrants.sk)

PhDr. Mgr. Jozef Dronzek, PhD.

Farár a dekan